OpenLLM-France/wikimedia huggingface dataset:
# Léo Bergère

Leo Bergère (1996ko ekainaren 28a) frantziar triatleta profesionala da.
2020ko Munduko Triatloi Txapelketan hirugarren amaitu zuen, eta 2020ko Udako Olinpiar Jokoetan lehiatzeko sailkatu zen, Tokion (Japonia). Bera gizonezkoen triatloian lehiatzen da. 2022ko azaroan munduko txapeldun izendatu zuten Abu Dhabin, Yas uhartean, 2022ko Munduko Triatloi Txapelketako finaletan.

## Kirol lorpenak

Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Banaka |
| Europako Txapelketak ||||
| Urtea | Lekua | Domina | Proba |
| 2022 | Munich | 01 ! | Banaka |
| 2022 | Munich | 01 ! | Errelebo mistoa |

## Erreferentziak

* ↑ «Léo Bergère» triathlon.org.
* ↑ «BERGERE Leo» olympics.com.
* ↑ «Men's Triathlon Results» Tokyo 2020 Olympics (Tokyo Organising Committee of the Olympic and Paralympic Games).
* ↑ «Finals to take place in Abu Dhabi» triathlon.org.
* ↑ «Leo Bergere seizes first world title in Abu Dhabi» olympics.com.

## Kanpo estekak

* Datuak: Q64667897
* Multimedia: Léo Bergère / Q64667897
# Léo Marjane

Thérèse Maria Léonie Gendebien (izen artistikoa, Léo Marjane; 1912ko abuztuaren 26a - 2016ko abenduaren 18a) frantziar abeslaria izan zen. 1930 eta 1940eko hamarkadatan bere momenturik onena ezagutu zuen, baina Vichyko gobernuaren garaian egindako lanagatik izan zuen ospea Bigarren Mundu Gerraren ostean galdu zuen.
Hainbat filmetan parte hartu eta gero, 1957an abeslari karrera guztiz alboratzea erabaki zuen.
# Léo Delibes

Clément Philibert Léo Delibes (La Flèche, 1836ko otsailaren 21a - Paris, 1891ko urtarrilaren 16a) frantziar musikagilea izan zen, batez ere ballet eta operena. Parisko Kontserbatorioan ikasi zuen eta Adolphe Adamen ikaslea izan zen. La Source balleterako bere musikarekin arrakasta lortu zuen 1866an. Sylvia (1876) eta Coppélia (1870) balletak funtseskoak izan ziren ballet modernoaren garapenean. Bere operarik ezagunena Lakmé (1883) da, antzeztuz esaten dena.

## Balletak

* La source, edo Naila 3 ekitalditan, 1866
* Coppélia, ou La fille aux yeux d’émail 3 ekitalditan, 1870
* Sylvia ou la Nymphe de Diane 3 ekitalditan, 1876 (pianorako konponketa, 1876; suite orchestrale, 1880)

## Operak

* Le boeuf Apis (1865)
* La cour du roi Pétaud (1869)
* Le roi l’a dit (1873)
* Jean de Nivelle (1880)
* Lakmé (1883)
* Kassya (1893, Jules Massenetek osatua)

## Operetak

* Deux sous le charbon (1856)
* Les deux vieilles gardes (1856)
* Six demoiselles а marier (1856)
* L'omelette à la Follembuche (1859)
* Mon ami Pierrot (1862)
* L'écossais de Chatou (1869)
* Datuak: Q207951
* Multimedia: Léo Delibes / Q207951
# Léo Mineiro

Leonardo Henrique Santos de Souza, Léo Mineiro (1990eko martxoaren 10a - ) Brasilgo futbolaria da.
Hainbat futbol taldetan jokatu du, esaterako FC Gifu.

## Kanpo estekak

* (Japonieraz) J.League Data Site
* Datuak: Q10294145
# Léo Malet

Léo Malet (Montpellier, Frantzia, 1909ko martxoaren 7a - Paris, Frantzia, 1996ko martxoaren 3a) frantses idazlea izan zen.

## Biografia

1925ean Parisen hartu zuen bizilekua, eta han, talde anarkistetan sartu zen. Besteren kontura bizi zen, eta umorista gisa lan egiten saiatu zen. Baina, 1931n André Breton ezagutu zuenean, idazten hastea erabaki zuen. Surrealisten taldean sartu zen, eta hainbat agerraldi artistiko, politiko eta literariotan parte hartu zuen.
1936an argitaratu zuen lehenengo poema-bilduma: Ne pas voir plus loin que le bout de son sexe ("Ez ikusi bere sexuaren muturretik urrunago"). Ondoren, 1937an J'arbre comme cadavre argitaratu zuen, eta 1940an Hurle à la vie ("Bizitzari oihu egin"). 1940an preso hartu zuten, ezkerralde bakezalearekin lotura zuelako, eta Alemaniara eraman zuten.
1941ean Parisa itzuli zenean, polizia-eleberriak idazten hasi zen, ezizenak erabiliz (Frank Hardin, Leo Latimer). 1943an, 120, rue de la Gare lanean, Nestor Burma detektibe pribatua sortu zuen, gizakiaren pesimismoaren agergarria. Nestor Burma hogeita hamarren bat eleberritako heroia izan zen, Nouveaux Mystères de Paris sailekoa, bereziki. Sail horretako istorioak auzoetan kokatzen dira: Fièvre au Marais, 1955; Brouillard au pont de Tolbiac, 1956; Les Eaux troubles de Javel, 1957; Du rébecca rue des Rosiers, 1958.
Ilusio iraultzaileetara itzulirik, bere bilakaeraren giltzarria trilogia baten bidez erakutsi zuen: La vie est dégueulasse (1948, "Bizitza nazkagarria da"); Le soleil n'est pas pour nous (1949, "Eguzkia ez da guretzat"); Sueur aux tripes (1969, "Izerdia hesteetan"). Omer Refreger eta Jean de Selneuves ezizenekin abenturazko eleberriak argitaratu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q551757
* Multimedia: Léo Malet / Q551757
# Ma'rib gobernantzia

Ma'rib (arabieraz مأرب) Yemengo 21 gobernantzietako bat da. Bere hiriburua Ma'rib da. 17.450 km²ko azaleran 241.690 biztanle zituen 2004an. 1984an petrolioa aurkitu ondoren Ma'rib hiria hiriburu bilakatu zen.
# Ma 6-T va crack-er

Ma 6-T va crack-er 1997ko Jean-François Richet frantziar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Arco, Malik eta Mustapha 16 urteko hiru lagun dira. Ez dute gurasoen babes handirik, eskolan porrot egin dute eta denbora elkarrekin ematen dute, Parisko auzo pobreetako beste mutilekin borrokan.

## Aktoreak

* Arco Descat C : Arco
* Malik Zeggou : Malik
* Mustapha Ziad : Mustapha
* Jean-François Richet : Jeff
* Jean-Marie Robert : JM
* Karim Rezeg : Karim
* Karim Attia : auzoko mutila
* Amar Attia : auzoko mutila
* Hugues Amaizo : auzoko mutila
* Nasser : auzoko mutila
* Kamel : auzoko mutila
* William : auzoko mutila
* Fathi : auzoko mutila
* Mohammed : auzoko mutila
* Gilles Carballo : eskola-ikuskaria
* Joanna Pavlis : ingeles irakaslea
* Brigitte Sy : eskola zuzendaria
* Emil Abossolo-Mbo : irakaslea
* Stomy Bugsy : auzoko mutila
* Mystik : raperoa
* 2 Bal : raperoa
* 2 Neg : raperoa

## Erreferentziak

* ↑ www.sansebastianfestival.com

## Kanpo estekak

* Datuak: Q3273420
# M teoria

Fisikan, M teoria edo U teoria korden bost teoriak bateratzeko proposatutako teoria unibertsal bat da. Zenbait zientzialari teorikoren lanetan oinarritua (horien artean Chris Hull, Paul Townsend, Ashoke Sen, Michael Duff eta John H. Schwarz), Institute for Advanced Studyko Edward Wittenek superkorden existentzia iradoki zuen Kalifornia Hegoaldeko Unibertsitatean 1995ean, M teoria aldez aurretik behatutako zenbait dualtasun azaltzeko erabiliz, superkorden bigarren iraultza deituriko korden teoriaren ikerketa berri bati hasiera emanez.
Teoria honetan 11 dimentsio identifikatzen dira, non supergrabitateak 2 eta 5 dimentsio arteko mintzen artean elkar eragiten duen. Honek infinitu unibertso paraleloren existentzia frogatuko luke, horietakoren batzuk gurea bezalakoak izango liratekeelarik, diferentzia txiki edo handiagoekin. Honek grabitatearen ahultasuna azalduko luke, grabitoi izeneko partikula izango bailitzateke mintz guztietatik pasa ahal izango litzatekeen bakarra, bere indarra galduz.

## Kanpo estekak

* Datuak: Q232184
# Ma'anshan

Ma'anshan (txinera sinplifikatuz: 马鞍山; pinyineraz: Mǎ'ānshān), Anhui probintzian kokatutako prefektura mailako hiria da. Guztira, 1.273.000 biztanle inguru dauzka eta 1.686 kilometro karratuko azalera.

## Inguru naturala eta kokapena

Prefektura mailako Ma'anshan hiriaren mugakideak honakoak dira: Chaohu ipar-mendebalde eta mendebaldean, Wuhu hego-mendebaldean, eta Jiangsu probintzia hegoalde, eta ekialde osoan.

## Banaketa administratiboa

* Yushan Barrutia (雨山区)
* Huashan Barrutia (花山区)
* Jinjiazhuang Barrutia (金家庄区)
* Dangtu Konderria (当涂县)

## Klima

Datu klimatikoak (Ma'anshan, 1960–2003) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura (ºC) | 2.9 | 4.7 | 9.2 | 15.5 | 20.9 | 24.8 | 28.3 | 27.7 | 23.1 | 17.6 | 11.3 | 5.2 | 15.9 |
| Pilatutako prezipitazioa (mm) | 37.6 | 50.4 | 86.8 | 93.1 | 106.8 | 167.0 | 182.5 | 123.2 | 67.0 | 61.0 | 53.8 | 29.2 | 1058.4 |
| Iturria: 2010-02-16 ||||||||||||||

## Ikus, gainera

* Anhui probintziaren banaketa administratiboa

## Erreferentziak

* ↑ http://www.ahqx.gov.cn/ahqxoa/office/ahqx/200406/%CE%C4%D5%C211.htm 马鞍山市气象局 马鞍山市气候变化分析

## Kanpo estekak

* (Txineraz) Ma'anshango gobernuaren webgunea.
* Datuak: Q360235
* Multimedia: Ma'anshan / Q360235
# Ma'ya

    Artikulu hau Mendeabaldeko Papuako hizkuntzari buruzkoa da; beste esanahietarako, ikus «Maya (argipena)».
Ma'ya austronesiar hizkuntza da, eta 6.000 lagunek hitz egiten dute Mendebaldeko Papuan. Misool, Salawati eta Waigeo uharteetako kostaldeko herrixketan hitz egiten da, Raja Ampat uharteetan. Papuar hizkuntzak eta austronesiarrak hitz egiten diren muga ingurune bateko hizkuntza da.

## Ezuagarriak

Ma'yak bost dialekto ditu, hiru Waigeo uhartean (Laganyan, Wauyai eta Kawe), bat Salawatin, eta bat (desagertua edo ia desagertua) Batanta uhartean. Waigeoko dialektoek /s/ eta /ʃ/ soinuak dituzte non Salawati eta Misool-en /t/ eta /c/ duten.
Bai tonua bai azentua bereizgarriak dira hizkuntza honetan. Tonu lexikoa bukaerako silabetan bakarrik aurkitzen da. Horrek esan nahi du azentuak zein tonuak eragina izan dezaketela esanahian. Azentua eta tonua nahiko independenteak. Hiru tonu ditu (altua, goranzkoa eta beheranzkoa). Mila hizkuntza austronesiar ezagunetan, dozena bat baino ez dago tonu lexikoarekin; kasu honetan, badirudi hizkuntza papuerretatik aldaketa linguistikoa egin zuen talde batean geratu zen ezaugarri bat litzatekeela.

## Erreferentziak

* Artikulu hau, osorik edo zatiren batean, ingelesezko wikipediako «Ma'ya language» artikulutik itzulia izan da, 2021-10-16 data duen 1050161098 bertsioa oinarritzat hartuta. Sartze-datarik ez duten erreferentziak, edo 2021-10-16 baino lehenago datatuak, jatorrizko artikulutik ekarri dira itzulpenarekin batera.
* 1 2 3 Remijsen, Bert. (2001). «Dialectal Variation in the Lexical Tone System of Ma'ya» Language and Speech 44 (4): 473–499. doi:10.1177/00238309010440040301. PMID 12162695..
* ↑ Remijsen, Bert. (November 2003). «New Perspectives in Word-Prosodic Typology» IIAS Newsletter #32: 29..
* ↑ Rivera-Castillo, Yolanda; Pickering, Lucy. (2004). «Phonetic Correlates of Stress and Tone in a Mixed System» Journal of Pidgin and Creole Languages 19 (2): 261–284. doi:10.1075/jpcl.19.2.02riv..
* ↑ Arnold, Laura. 2018. ‘A preliminary archaeology of tone in Raja Ampat’. In Antoinette Schapper, ed. Contact and substrate in the languages of Wallacea, Part 2. NUSA 64: 7–37. doi:10.5281/zenodo.1450778

## Kanpo estekak

* Datuak: Q2291492
# Ma (filma)

Ma 2019ko Tate Taylor estatubatuar zinema zuzendariaren beldurrezko filma da. Octavia Spencer, Juliette Lewis, Diana Silvers, Luke Evans, McKaley Miller, Missi Pyle, Corey Fogelmanis, Marjay Ross, Gianni Paolo eta Dante Brown aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Emakume bakarti bat nerabe talde baten lagun egiten da eta bere etxean festa bat ospatzeko baimena ematen die. Neska-mutilek zorte ezinhobea daukatela pentsatzen dutenean, gertakari batzuek zalantzan jartzen dituzte anfitrioiaren egiazko asmoak.

## Aktoreak

* Octavia Spencer: Sue Ann "Ma" Ellington
** Kyanna Simone Simpson: Sue Ann gaztea
* Diana Silvers: Maggie Thompson
* Juliette Lewis: Erica Thompson
** Skyler Joy: Erica gaztea
* Luke Evans: Ben Hawkins
** Andrew Matthew Welch: Ben gaztea
* Missi Pyle: Mercedes
** Nicole Carpenter: Mercedes gaztea
* McKaley Miller: Haley
* Corey Fogelmanis: Andy Hawkins
* Gianni Paolo: Chaz
* Dante Brown: Darrell
* Allison Janney: Brooks doktorea
* Tanyell Waivers: Genie Ellington
* Dominic Burgess: Stu
* Heather Marie Pate: Ashley
* Tate Taylor: Grainger ofiziala
* Margaret Fegan: Stephanie

## Kanpo estekak

* Datuak: Q55621609
# Ma

Ma (latinez Mega-annum) geologian, paleontologian eta astronomian erabiltzen den denbora unitatea da, milioi bat urteren baliokidea (10$^6$ urte). Erabilitako urtea juliotar egutegikoa da, hau da, zehazki 365,25 egunekoa. Erabiltzerakoan, ez da zertan duela edo orain dela erabiltzen, oso denbora luzeak izaten baitira eta, hortaz, denbora akatsa baztergarria baita.
Bere multiploak eta zatitzaileak kilourtea edo mila urte (Ka) eta gigaurtea edo mila milioi urte (Ga) dira, azken hau ere ohiko erabilpena duena.

## Ikus, gainera

* Garai geologiko

## Kanpo estekak

* Datuak: Q20764
# Louisiade uharteak

Louisiade uharteak edo Louisiade uhartedia Papua Ginea Berriko uhartedia da, Milne badia probintzian dagoena. Hamar uharte bolkaniko handiko katea da, koralezko arrezifez eta koralezko 90 uharte txikiagoz inguratua, Ginea Berriko uhartetik 200 kilometro hego-ekialdera dagoena. 160 km-tik gorako hedadura du, eta 26.000 km²-ko ozeanoaren eremu baten gainean hedatzen da, Salomon itsasoaren (iparraldean) eta Koral itsasoaren (hegoaldean) artean. Uharteen azalera osoa 1.790 km² ingurukoa da, eta Vanatinai uhartea da handiena.
Sideia eta Basilaki uharteak Ginea Berritik hurbilen daudenak dira, eta Misima, Vanatinai eta Rossel uharteak ekialderago daude.
Administratiboki, artxipelagoa Nekazal Louisiade (mendebaldeko zatia, Misimarekin) eta Yaleyamba (mendebaldeko zatia, Rossell eta Tagula uharteekin) tokiko gobernu-eremuetan banatuta dago. LLG eremuak Milne Bay probintziako Samarai-Murua barrutiaren zati dira. Nekazal Louisiade barrutiko hiriburua Bwagaoia da, Misima uhartean, artxipelagoko herri populatuena dena.

## Uharteak

* Bonvouloir uharteak (East uharteak, Hastings eta Strathord);
* Calvados uharteak (Bagaman, Hemenahei, Kuwanak, Motorina, Panatinane, Panawina);
* Daloloia uharteak (Auriora, Conflict Group, Lunn uharteak);
* Deboyne uharteak (Panaeati eta Panapompom uharteak);
* Renard uharteak;
* Misima uharteak;
* Rossel uharteak;
* Vanatinai;
* Yeina uhartea;

## Historia

Ziur asko, Luis Váez de Torresek uharteak behatu zituen 1606an, baina Malaysiako eta Txinako nabigatzaileek uharteak lehenago bisitatu ahal izan zituzten. Louis Antoine de Bougainvillek 1768an eman zien izena, Luis XV.a Frantziako erregearen omenez. Uharteak 1793an Bruni d'Entrecasteaux almirante frantsesak eta 1849an Owen Stanley kapitain ingelesak bisitatu zituzten.
1942an, Koral Itsasoko gudua bertatik gertu izan zen.

## Kanpo estekak

* Datuak: Q1127200
* Multimedia: Louisiade Archipelago / Q1127200
# Louisiana (Missouri)

Louisiana Missourieko hiri bat da. Pike konderrian kokatua dago. 2010ean 3.364 biztanle zituen, 8,12 kilometro koadrotan banatuta.

## Ikus, gainera

* Pike konderria

## Kanpo estekak

* Datuak: Q773345
* Multimedia: Louisiana, Missouri / Q773345
# Louisiana (Espainia Berria)

Louisiana (gaztelaniaz: Luisiana) Espainia Berriaren erregeordetzaren barruko administrazio barrutia izan zen, 1762tik 1802ra. Mississippi ibaiaren arroa eta New Orleans ziren lurralde honen mugak. Espainiak lurraldea Frantziatik eskuratu zuen. Hauek 1682an Luis XIV.a Frantziakoaren omenez izendatu zuten La Louisiane gisa. Batzuetan Espainiar Louisiana ere deitzen da. Lurraldea beranduago Frantziari itzuli zion Espainiak, San Ildefonsoko hirugarren itunarekin, 1800ean eta Aranjuezeko itunarekin 1801ean. Karlos IV.a Espainiakoak 1802ko urriaren 15ean sinatu zuen itzulera agiria.
Hala ere Espainiak jarraitu zuen kudeatzen ahalik eta Frantzia bertara iritsi eta 1803an formalki kudeatu arte. Zeremonia bat egin zen 1803ko azaroaren 30ean New Orleanseko El Cabildon. Handik hiru astera Louisianaren erosketa eman zen eta AEBren esku geratu zen lurraldea.

## Kanpo estekak

* Datuak: Q748300
* Multimedia: Louisiana (New Spain) / Q748300
# Louisianako bandera

Louisianako bandera :
| Erabilera | |
| Proportzioa | 2:3 |
| Erabakia | 2006 |
| Koloreak | |
Louisianako bandera 2006ko maiatzaren 7an ezarri zena da.

## Kanpo estekak

* Datuak: Q19374
* Multimedia: State flag of Louisiana / Q19374
# Louisianako frantses

Louisianako frantsesa edota Cajun frantsesa (frantsesez: français de la Louisiane edota français cadien/français cadjin, ingelesez: Louisiana French edota Cajun French, eta Louisiana kreoleraz françé la lwizyàn) AEBetako Louisiana estatuan mintzatzen den frantsesaren dialekto edo aldaera bat da. Cajun jendeak mintzatzen du, hortik bere Cajun frantsesa izendapen herrikoia.
Nagusiki New Orleans, St. Bernard, St. Charels, St. John the Baptist, Jefferson, West Baton Rouge, Pointe Coupee, Avoyelles, St. Mary, Nueva Iberia , Assumption eta St. Landry parrokietan mintzatzen da.
Cajun frantsesa Akadian mintzatzen zuten frantsesetik eratorria da, izan ere, Britainia Handiak Kanada bereganatu zuenean, eta 1765-1985 artean britainiarrek bertan bizi ziren frantses hiztun asko Akadiatik kanporatu eta Lousianara lekualdarazi zituzten.

## Kanpo estekak

* Datuak: Q3083213
# Louisianako Estatu Presondegia

Louisianako Estatu Presondegia (ingelesez: Louisiana State Penitentiary edota LSP; Angola izengoitiz ezaguna) AEBtako Louisiana estatuko West Feliciana parrokian dagoen gizonezkoentzako espetxea da, berez gune ez inkorporatu batean dagoena. Estatu osoan heriotz korridorea duen espetxe bakarra da, gas ganbera bat ere badu. Afrikako esklaboek ustiatutako plantazio ohi bat zen espetxea eta, horregatik, Angola deitzen diote eskualdean.
Louisiana eta Mississippi arteko mugatik bi milia baino gutxiagora dago. LSP, 73 kilometro koadroko azalerarekin, Estatu Batuetako segurtasun handiko presondegirik handiena da, 6.300 preso eta 1.800 langile (espetxeetako funtzionarioak, atezainak, mantentze-lanetako langileak eta zaindariak) barne dituena. Mississippi ibaiaren lakuen artean, eta, beraz, urak inguratzen du.

## Kanpo estekak

* Datuak: Q1732216
* Multimedia: Louisiana State Penitentiary / Q1732216
# Machias (Maine)

Machias Ameriketako Estatu Batuetako erroldak esleitutako leku bat da. Washington konderrian dago, Maine estatuan. 1.457 biztanle ditu, 6,671861 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q3887465
# Machias (Washington)

Machias Ameriketako Estatu Batuetako erroldak esleitutako leku bat da. Snohomish konderrian dago, Washington estatuan. 1.264 biztanle ditu, 6,332798 kilometro koadroko azaleran banatuta.

## Ikus, gainera

* Snohomish konderria

## Kanpo estekak

* Datuak: Q964649
# Macherio

Macherio Italiako udalerri bat da. Monta eta Brianzako probintzian kokatuta dago, Lombardia eskualdean. 7.514 biztanle ditu, 3,18 kilometro koadroko azaleran banatuta.

## Mugakideak

Macheriok honako udalerri hauekin egiten du muga:
Lesmo Sovico Biassono Lissone Triuggio

## Kanpo estekak

* Datuak: Q40641
* Multimedia: Macherio / Q40641
# Machern

Machern Alemaniako udalerria da. Saxonia estatuan kokatuta dago, [[Leipzig (barrutia)|Leipzig]] barrutian. 2014an 6.599 biztanle zituen 38,9 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q10752
* Multimedia: Machern / Q10752
# Machias (New York)

Machias Ameriketako Estatu Batuetako inkorporatutako herri bat da. Cattaraugus konderrian kokatuta dago, New York estatuan. 2.310 biztanle ditu, 41,08 kilometro koadroko azaleran banatuta.

## Ikus, gainera

* Cattaraugus konderrian

## Kanpo estekak

* Datuak: Q3708970
* Multimedia: Machias, New York / Q3708970
# Machen

Machen, Galesko udalerri bat da, Caerphilly konderrian.

## Kanpo estekak

* Datuak: Q6723489
* Multimedia: Machen / Q6723489
# Machesney Park (Illinois)

Machesney Park Illinoiseko herri bat da. Winnebago konderrian kokatua dago. 2010ean 23.499 biztanle zituen, 32,84 kilometro koadrotan banatuta.

## Ikus, gainera

* Winnebago konderria

## Kanpo estekak

* Datuak: Q1013494
* Multimedia: Machesney Park, Illinois / Q1013494
# Machete

    Artikulu hau filmari buruzkoa da; arma gaitzat duena beste hau da: «Aihotz»
Machete 2010ean Robert Rodriguezek idatzi, ekoitzi eta zuzendutako filma da. 2007an Quentin Tarantinok eta berak Grindhouse filmerako egindako balizko trailer baten zabalpena da; hor, Danny Trejok Spy Kids filmean antzeztutako pertsonaia beraren papera du, Macheterena, alegia.

## Argumentua

* Oharra: Atal honek istorio osoa edo amaiera argitzen du.
Machete (Danny Trejo) mexikar polizia ohia etorkin ilegal bihurtu da Texasen. Michael Booth (Jeff Fahey) enpresariak McLaughlin senataria (Robert De Niro) hiltzeko kontratatu du Machete, baina amarru hutsa da. Sartana Rivera agentea (Jessica Alba), Shé (Michelle Rodriguez) eta Padre-ren (Cheech Marin) laguntzari esker, Machetek bere mendekua hartu du.

## Cast

* Danny Trejo: Machete Cortez.
* Robert De Niro: John McLaughlin senataria.
* Jessica Alba: Sartana Rivera agentea.
* Michelle Rodriguez: Luz/Shé.
* Lindsay Lohan: April Booth/Ahizpa
* Jeff Fahey: Michael Booth
* Cheech Marin: Padre
* Steven Seagal: Rogelio Torrez
* Don Johnson: Von Jackson
* Tom Savini: Osiris Amanpour
* Electra Avellan: Mona erizaina
* Elise Avellan: Lisa erizaina
* Cheryl Chin: Torrezen emaztea
* Daryl Sabara: Julio
* Shea Whigham: Sniper
* Alicia Rachel Marek: June Booth
* Ara Celi: Kazetaria

## Erreferentziak

* ↑ Finke, Nikki. (2010-1-24). Fox Wins Studio War For Robert Rodriguez' 'Machete'; Will Be His New Filmmaking Home. Deadline Hollywood.
* ↑ Zeitchik, Steven. (2010-7-23). «The unlikely politics of Robert Rodriguez's 'Machete'» Los Angeles Times.

## Kanpo estekak

* Webgune ofiziala (Ingelesez)
* imdb.com webgunean (Ingelesez)
* Datuak: Q128493
# Lur Jareak

Lur Jareak (gaztelaniaz: Tierras Esparsas) XVI. mendetik aurrera Gaztelako Koroaren azpian zeuden Arabako hainbat lurrei eman zitzaien izena da. Lur Jareak ziren Gasteiz eta hogei Erdi Aroko herriak ez ziren lur guztiak. XVIII. mendetik aurrera Gasteizko kuadrilla kenduta Arabako beste lurralde guztiak izendatzeko erabiltzen zen.
1987tik aurrear "Lur Jareak" izena Arabako Biltzar Nagusietako hiru hauteskunde-barrutietako baten izena da. Hautaketa kudarillaka antolatu beharrean beste eredu bat jarraitzen du: Gasteizko kuadrilla, Aiaraldea eta Lur Jareak. Bertan biltzen dira Zuia-Gorbeialdea, Aguraingo kuadrilla, Añanako kuadrilla, Arabako mendialdea eta Arabako Errioxako kuadrilla. 2003. urterarte 6 biltzarkide hautatzen zituzten. 2007ko hauteskundeen ostean 51 biltzarkideetatik 7 hautatzen dituzte.

## Hauteskunde emaitzak

* 2015eko foru hauteskundeak:
** EAJ: 3
** EH Bildu: 2
** PP: 1
** Podemos-Ahal Dugu: 1
* 2011ko foru hauteskundeak:
** EAJ: 2
** Bildu: 2
** PP: 2
** PSE-EE: 1
* 2007ko foru hauteskundeak:
** EAJ: 3
** PP: 2
** Eusko Abertzale Ekintza: 1
** PSE-EE: 1

## Kanpo estekak

* Datuak: Q5673560